# ספיידרמן (סרט)

ספיידרמן
Spider-Man|  |
| מבוסס על |
"ספיידרמן" מאת סטן לי וסטיב דיטקו |
|
בימוי |
סם ריימי |
|
הופק בידי |
לורה זיסקין איאן ברייס אבי ארד |
|
תסריט | **תסריט:** דייוויד קפ אלווין סרג'נט **קומיקס:** סטן לי סטיב דיטקו |
|
עריכה |
ארתור קובורן בוב מוראווסקי |
|
שחקנים ראשיים |
טובי מגוויר |
|
מוזיקה |
דני אלפמן |
|
צילום |
דון בורגס |
|
עיצוב תלבושות |
ג'יימס אצ'יסון  |
|
מדינה |
ארצות הברית ארצות הברית |
|
חברת הפקה |
אולפני קולומביה אולפני סוני אולפני מארוול |
|
חברה מפיצה |
דיסני+ |
|
שיטת הפצה |
וידאו על פי דרישה |
|
הקרנת בכורה | ארצות הברית 3 במאי 2002 ישראל 27 ביוני 2002 |
|
משך הקרנה |
121 דקות |
|
שפת הסרט |
אנגלית עברית |
|
סוגה |
סרט מדע בדיוני, סרט גיבורי-על, סרט התבגרות, סרט דרמה, סרט פעולה  |
|
מקום התרחשות |
ניו יורק |
|
תקציב |
139,000,000‏$ |
|
הכנסות |
821,708,551‏$ |
|
הכנסות באתר מוג'ו |  spiderman |
|
פרסים |
פרס סאטורן על הפסקול הועמד לשני פרסי אוסקר בקטגוריית האפקטים הטובים ביותר ועריכת הסאונד |
|
סרט הבא |
ספיידרמן 2 (2004) |
| **דף הסרט ב־IMDb** |
|   |

**ספיידרמן** (באנגלית: **Spider-Man**) הוא סרט גיבורי על אמריקאי המבוסס על דמות הקומיקס הפופולרית "ספיידרמן" שיצרו סטן לי וסטיב דיטקו. הסרט הוא מבית סוני ומארוול קומיקס, והוא יצא לאקרנים ב-3 במאי 2002 בארצות הברית. הסרט בבימויו של סם ריימי, ומככבים בו טובי מגווייר, קירסטן דנסט, ג'יימס פרנקו ווילם דפו בתפקידים הראשיים.

הסרט מבוסס על חוברות הקומיקס האחרונות שיצאו על איש העכביש בשנת 2000, עם זיקה לחוברות הישנות. הוא זכה להצלחה בכך שגרף מעל 800 מיליון דולר ברחבי העולם, ועד 2015 הוא היה ממוקם במקום השביעי ברשימת העיבודים לסרטי קומיקס, אחרי "הנוקמים", "איירון מן 3", "הנוקמים: עידן אולטרון", "עלייתו של האביר האפל", "האביר האפל" ו"ספיידרמן 3". לסרט זה נוצרו שני סרטי המשך בעקבות הצלחתו, "ספיידרמן 2" ו"ספיידרמן 3".

הסרט היה מועמד לשני פרסי אוסקר בקטגוריות הסאונד והאפקטים המיוחדים, כמו גם מועמדות לשישה פרסי סאטורן, מתוכם זכה בקטגוריית הפסקול הטוב ביותר. בנוסף היה מועמד בפרס הוגו על העיבוד הדרמטי הטוב ביותר לסרט באורך מלא.

## עלילת הסרט

פיטר פארקר הוא תלמיד תיכון מחונן המתגורר בעיר ניו יורק עם דודו ודודתו, בן ומיי פארקר. חייו של פארקר משתנים כאשר בעת סיור עם בני כיתתו במעבדת מחקר גנטי, אחד העכבישים המהונדסים גנטית עוקץ אותו בכף ידו. כשזה קורה, פארקר מקבל כוחות בדומה לעכביש, כאשר הוא מפגין כוח וזריזות מרובה, כמו גם מפתח חוש המזהיר אותו מפני סכנות ויכולת לטוות קורים בעזרת מפרקי זרועו. פארקר מבקש לנצל את כוחותיו ונענה למודעה המאפשרת זכייה כספית תוך התמודדות בזירת היאבקות, אך בעשייתו זאת, הוא מפספס הזדמנות לעצור פושע שמאוחר יותר הורג את דודו בשוגג. פארקר לובש את זהותו של "ספיידרמן" ונוקם את מות דודו בדרך אותה דודו התווה לו - "כוח גדול מחייב אחריות גדולה" והופך לגיבור המגיח בכל אסון ומציל את הקורבנות.

בזמן הזה, מדען ואיש עסקים בשם נורמן אוסבורן אביו של חברו הטוב של פארקר הארי אוסבורן עורך ניסוי בתרכיב כימי המגביר יכולות פיזיות, ומנסה לשמור על חוזה צבאי בטרם יוצע לחברה מתחרה. חברי מועצת המנהלים של חברתו מתכננים לקחת את הצעת החברה המתחרה, ובניסיון אחרון להוכיח את יעילותו של התרכיב, הוא מנסה אותו על עצמו. בכך הדבר גורם לתגובות זעם בלתי נשלטות והתקף פסיכוטי. הוא גונב מתקן ריחוף וחליפה משוריינת שהחברה פיתחה, ומחליט לנקום בחברי מועצת המנהלים, שהחליטה לפטרו, בדמותו של "הגובלין הירוק".

פיטר פארקר חייב להתמודד כעת עם שלושה דברים בחייו: עבודה חדשה בעיתון ה"דיילי ביוגל", קרב עם "הגובלין הירוק" ואהבתו למרי ג'יין ווטסון, בה מעוניין גם חברו הטוב (ג'יימס פרנקו) הארי אוסבורן.

במהלך הסרט הגובלין הירוק מנסה למשוך את ספיידרמן לצד שלו בטענה שרבים ימותו במאבק ביניהם. ספיידרמן מסרב בתוקף והקרב ביניהם מתחיל. לאחר מכן, במהלך ארוחת חג ההודיה נורמן מבין שפיטר, חברו של בנו, הוא ספיידרמן ומנצל זאת על מנת לתקוף את האנשים שפיטר אוהב. לאחר שהארי מגלה על מערכת היחסים שנרקמה בין מרי ג'יין לפיטר, נורמן חוטף אותה וכן גם רכבל מלא באנשים ומציב בפני ספיידרמן בחירה. אומנם ספיידרמן מצליח להציל את כולם אך הגובלין מטיס אותו לבניין נטוש ושם ספיידרמן והגובלין נאבקים זה בזה בקרב אלים וארוך. במהלך הקרב פיטר מגלה שהגובלין הירוק הוא נורמן אוסבורן שמבקש מפיטר לחוס על חייו, אך באותו הזמן מפעיל סכינים נשלפים ממתקן הריחוף שלו וכמעט הורג את פיטר. פיטר מתחמק ונורמן מת, נורמן מבקש מפיטר לא לגלות להארי את שעולל. אחרי הקרב ומותו של נורמן, הארי מגלה את אביו המת כשספיידרמן מעליו וחושב שספיידרמן הוא שגרם למותו. במהלך ההלוויה הארי נשבע לפיטר שהוא יתנקם בספיידרמן ופיטר ומרי ג'יין הופכים להיות חברים.

## צוות השחקנים

### ראשי

* טובי מגווייר – פיטר פארקר/ספיידרמן
* קירסטן דנסט – מרי ג'יין ווטסון
* וילם דפו – נורמן אוסבורן/הגובלין הירוק, הנבל הראשי של הסרט.
* ג'יימס פרנקו – הארי אוסבורן
* ג'יי קיי סימונס – ג'יי ג'ונה ג'יימסון
* קליף רוברטסון – בן פארקר
* ג'ו מנגנלו – פלאש תומפסון
* רוזמרי האריס – מיי פארקר

### משני

* מיכאל פפג'ון – דניס קראדין, הגנב ש"הורג" את בן פארקר
* ברוס קמפבל – קריין בזירת האגרוף. קמפבל הוא חבר ילדות של סם ריימי, והשתתף במרבית סרטיו.
* סטן לי – זקן שמציל ילדה קטנה בזמן הקרב בין ספיידרמן לגובלין הירוק בכיכר טיימס
* לוסי לולס – נערת פאנק רוק (Punk rock)
* מייסי גריי – בתפקיד עצמה

## ספיידרמן – משחק הסרט

עטיפת המשחק "ספיידרמן" לפלייסטיישן 2
עם יציאת הסרט, חברת משחקי המחשב Activision יצרה משחק המחשב המבוסס על הסרט שכלל מספר סצנות מתוכו. המשחק יצא למחשב האישי, לפלייסטיישן 2, ל-Xbox ואף לקונסולת גיים בוי אדוונס. המשחק התאפיין בשדרוגים של גרפיקה, שליטה קלה ותזוזות מרביות של הדמויות. הוא נמכר במיליוני עותקים לקונסולות השונות ונחשב כהצלחה בדיוק כמו הסרט שעליו התבסס.

## קישורים חיצוניים

*

* "ספיידרמן", במסד הנתונים הקולנועיים IMDb (באנגלית)

* "ספיידרמן", באתר נטפליקס

* "ספיידרמן", באתר AllMovie (באנגלית)

* "ספיידרמן", באתר Rotten Tomatoes (באנגלית)

* "ספיידרמן", באתר Box Office Mojo (באנגלית)

* "ספיידרמן", באתר Metacritic (באנגלית)

* "ספיידרמן", באתר אידיבי

* "ספיידרמן", תסריט הסרט באתר Scripts.com (באנגלית)

* "ספיידרמן", באתר דיסני+ סרטים (באנגלית)

* "ספיידרמן", באתר Hulu סרטים (באנגלית)

* "ספיידרמן", במסד הנתונים הקולנועיים KinoPoisk (ברוסית)
* "ספיידרמן", ביקורת על הסרט באתר "עין הדג"
* דני לרנר, מצעד כל סרטי "ספיידרמן", באתר nrg‏, 14 ביולי 2017

## הערות שוליים